Rob Halford

Robert John Arthur Halford (født 1951) er en engelsk vokalist og låtskriver. Han er mest kjent for arbeidet han har lagt ned i det britiske heavy metal-bandet Judas Priest. Han er kjent for sin operalignende sangstil med høye toner og kraftig vibrato.

 Biografi 
Halford er best kjent som vokalist i heavy metal-bandet Judas Priest, en av de store pionerene innen heavy metal-sjangeren. Han er en av de få kjente åpne homofile heavy metal-musikerne. Halford har ofte blitt omtalt som «heavy metal-gud» på grunn av hans store innflytelse på rock og heavy metal. Han er kjent for sin unike bruk av vokal på fire og en halv oktav, og evnen til å nå ekstremt høye toner. Gode eksempler er i låtene «Painkiller», «Victim Of Changes», «Dreamer Deceiver», «A Touch Of Evil», «Blood Red Skies», «Screaming For Vengeance» (alle med Judas Priest) og «Sad Wings» (fra solo-konsertalbumet «Live Insurrection»).

Han er også kjent for å ha introdusert klesstilen med nagler og lær i musikksjangeren, noe han ble inspirert til av homsemiljøet i Soho i London. En del av klærne ble kjøpt i butikken Mr. S, og etter hvert fikk han spesiallaget klærne.Rockband – Talking About "Screaming" 

Etter Judas Priest ga ut det suksessrike albumet Painkiller og dro på en 1991-turné, forlot Rob Halford bandet. Rykter om at bandet hadde interne konflikter og at Halford muligens var homofil, begynte å spre seg samme året. Halford startet så et groove/heavy metal-band ved navn Fight sommeren 1993 sammen med Judas Priest-trommeslageren Scott Travis. Fight ga ut to studioalbum og splittet to år senere, i 1995. I 1997 samarbeidet Halford med gitaristen John Lowery for å danne industrial metal-prosjektet "2wo". De ga ut sitt eneste album "Voyeurs" i 1998, som ble utgitt på Trent Reznors label, Nothing Records. I 1999 startet Halford et nytt heavy metal-band ved navn Halford.

Sangeren Tim «Ripper» Owens tok over for Rob Halford som vokalist i Judas Priest i 1996, men da Halford returnerte i 2003, måtte Tim Owens vike, og ble med i Iced Earth, som nylig hadde mistet sin hovedvokalist.

I 2002 spilte Rob Halford en rolle som en homofil pornosjappeekspeditør i filmen Spun. Han spilte også rollen som «The Baron» i spillet Brütal Legend med blant andre Ozzy Osbourne, Jack Black og Lemmy.

 Diskografi 
Judas Priest
 1974: Rocka Rolla 
 1976: Sad Wings of Destiny  
 1977: Sin After Sin 
 1978: Stained Class  
 1978: Killing Machine  (utgitt som Hell Bent for Leather i USA i 1979)
 1979: Unleashed in the East (konsertopptak) 
 1980: British Steel  
 1981: Point of Entry 
 1982: Screaming for Vengeance 
 1984: Defenders of the Faith  
 1986: Turbo 
 1987: Priest...Live! (konsertopptak) 
 1988: Ram It Down  
 1990: Painkiller 
 2004: Metalogy (samleboks) 
 2005: Angel of Retribution 
 2005: Rising In the East (konsert-DVD) 
 2006: Live Vengeance '82 (konsertopptak) 
 2006: The Essential Judas Priest (samlealbum) 
 2008: Nostradamus 
 2009: A Touch of Evil - Live (konsertopptak) 
 2014: Redeemer of Souls 
 2016: Battle cry(konsertopptak) 
2018: Firepower 
2021: Reflections - 50 Heavy Metal Years of Music
2024: Invincible Shield

Fight
 1993: War of Words 
 1994: Mutations (konsertopptak) 
 1995: A Small Deadly Space 
 2007: K5 – The War of Words Demos (samlealbum)
 2007: War of Words – The Film
 2008: Into the Pit (samleboks)

2wo
 1997: Voyeurs

Halford
 2000: Resurrection 
 2001: Live Insurrection (konsertopptak) 
 2002: Crucible 
 2009: Halford III: Winter Songs 
 2010: Live in Anaheim (innspilt i 2003)
 2010: Halford IV: Made of Metal 
 2011: Live at Saitama Super Arena 
2019: Celestial

Gjesteopptredener (utvalg) 
 1983: Krokus – Headhunter, vokal på «Ready to Burn» 
 1986: Hear 'n Aid – Stars
 1992: Ugly Kid Joe – America's Least Wanted, vokal på «Goddamn Devil» 
 1992: Skid Row – B-Side Ourselves, vokal på «Delivering the Goods» 
 2000: Queens of the Stone Age – Rated R, vokal på «Feel Good Hit of the Summer» 
 2002: Furious IV– Is That You
 2013: Five Finger Death Punch - Lift Me Up

 Referanser 

 Eksterne lenker 





Kategori:Heavy metal-musikere
Kategori:Engelske sangere
Kategori:Engelske låtskrivere
Kategori:Judas Priest
Kategori:Personer fra Walsall